open-index/open-wikipedia-markdown huggingface dataset:
ג'וש פרקינס

**ג'וש פרקינס** (באנגלית: **Josh Perkins**; נולד ב-25 באוגוסט 1995) הוא כדורסלן אמריקאי המשחק בעמדת הרכז בהפועל גלבוע גליל.

## קריירה
פרקינס בחר לשחק כדורסל עבור אוניברסיטת גונזגה. בעונתו הראשונה שיחק חמישה משחקים בלבד, מפני ששבר את לסתו לאחר ששחקן יריב בעט בו בטעות בעת שזינק לעבר הסל, והוא הושבת לכחמישה חודשים. בסוף הקריירה שלו באוניברסיטה הוא הפך לשיאן האסיסטים של הקבוצה בכל הזמנים.

לאחר שלא נבחר בדראפט 2019 ב-NBA, פרקינס הצטרף לסגל שרלוט הורנטס לקראת ליגת הקיץ של ה-NBA. הוא חתם על חוזה בקבוצה אך שוחרר, וחתם בגרינסבורו סווארם, שלוחתהּ של ההורנטס בליגת הפיתוח של ה-NBA. ב-28 בפברואר 2020 הועבר יחד עם טיילר נלסון בטרייד לטקסס לג'נדס תמורת קווינסי אייסי ובחירת סיבוב שני בדראפט ליגת הפיתוח של ה-NBA ב-2020.

ב-3 באוגוסט 2020 חתם בגליביצה מליגת העל הפולנית. ב-4 בינואר 2021 חתם בפרטיזן בלגרד הסרבית, המתמודדת בליגת העל הסרבית, ביורוליג ובליגה האדריאטית. ב-17 ביולי 2021 חתם בניו באסקט ברינדיזי מהסרייה א'. הוא העמיד ממוצעים של 10.3 נקודות, 5.7 אסיסטים, 3.7 ריבאונדים ו-1.1 חטיפות למשחק. ב-7 בפברואר 2022 חתם בפטקים ספור מליגת העל הטורקית. ב-15 במאי 2022 חתם בברוחוס דה גואיאמה מליגת העל הפוארטו ריקנית.

ב-24 ביולי 2022 חתם בהפועל גלבוע גליל. ב-8 באוקטובר קלע פרקינס שתי שלשות בדקה האחרונה של המשחק, אחת שקבעה הארכה בסיום הזמן החוקי, בניצחון קבוצתו על הפועל גליל עליון 117–115 בתום שתי הארכות במסגרת המחזור הראשון של הליגה. בסך הכל קלע פרקינס במשחק 20 נקודות.

## קישורים חיצוניים

## הערות שוליים

קטגוריה:אמריקאים ילידי קולורדו
קטגוריה:דנוור: אישים
קטגוריה:כדורסלנים אמריקאים
קטגוריה:דנוור: כדורסלנים
קטגוריה:כדורסלני אוניברסיטת גונזגה
קטגוריה:כדורסלני גרינסבורו סווארם
קטגוריה:כדורסלני טקסס לג'נדס
קטגוריה:כדורסלני פרטיזן בלגרד
קטגוריה:כדורסלני ניו באסקט ברינדיזי
קטגוריה:כדורסלני הפועל גלבוע גליל
קטגוריה:אמריקאים שנולדו ב-1995
קאזה פיה א.ק.

**קאזה פיה אתלטיקו קלוב** (בפורטוגזית: **Casa Pia Atlético Clube**; לעיתים מכונה **קאזה פיה א.ק.** או בקיצור **קאזה פיה**), הוא מועדון כדורגל מהעיר ליסבון, פורטוגל שנוסד בשנת 1920. המועדון משחק בפרימיירה ליגה, הליגה הבכירה של פורטוגל.

אצטדיון הבית של המועדון הוא אצטדיון פינה מניקה שנקרא על שמו של דיוגו אינסיו דה פינה מניקה, מייסד ארגון הצדקה קאזה פיה דה ליסבון (אנ'), שעל שמו נקרא המועדון, והוא מכיל 2,574 מקומות, החל מעונת 2022/2023 לאור העפלתו של המועדון לליגה הבכירה, המועדון יעבור לארח את משחקיו באצטדיון הלאומי בליסבון בו 37,593 מושבים.

## היסטוריה
המועדון הוקם באופן רשמי ביולי 1920 והוא קשור בקשר הדוק לארגון הצדקה קאזה פיה דה ליסבון המקדם זכויות והגנה על ילדים וצעירים, והוא נחשב לאחד מהמעוזים של ספורט, תרבות וסולידריות בפורטוגל.

רב ההצלחות הספורטיביות של המועדון המכונה האווזים (בפורטוגזית: Os Gansos) התרחשו בשני העשורים הראשונים לקיומו, כששנה לאחר הקמתו זכה המועדון באליפות האזורית ובגביע ליסבון כאשר ביולי של אותה שנה זכה המועדון גם ב"גביע ה-27 ביולי" לאחר שניצח את פורטו אלופת הצפון בתוצאה 2–1 במה שנחשב למשחק אליפות לא רשמי.

בעונת 1938/1939 עם שינוי שמה של הליגה הבכירה של פורטוגל לפרימיירה דיביסאו, נמנו האווזים על שמונת המועדונים שהשתתפו בה. את העונה סיימה קאזה פיה במקום השמיני והאחרון ונשרה לליגה השנייה ומאז לא שבה לליגה הבכירה במשך למעלה משמונה עשורים, כשאת רוב שנותיה בילתה בליגות הנמוכות. בעונת 2018/2019 זכו האווזים באליפות הליגה השלישית, והעפילו לסגונדה ליגה, ליגת המשנה הפורטוגלית. העונה הראשונה עונת 2019/2020 לא הייתה מוצלחת עבור האווזים, כאשר ב-12 במרץ 2020 לאחר 24 מחזורים הם איישו את המקום ה-18 והאחרון בליגה עת הופסקה הליגה בעקבות מגפת הקורונה. ב-5 במאי של אותה שנה הודיעה ההתאחדות הפורטוגלית שהעונה לא תחזור לפעילות, ושקאזה פיה יחד עם קובה דה פיאדדה שאיישו את שני המקומות האחרונים בליגה בעת הפסקתה ירדו לליגה השלישית. למזלה של קאזה פיה ב-29 ביולי הודיעה ההתאחדות שבעקבות בעיות בירוקרטיות של המועדונים ויטוריה סטובל וק.ד. אבש הם ירדו לליגה השלישית במקומם של קאזה פיה וקובה דה פיאדדה. בעונת 2020/2021 הצליחה קאזה פיה להשתפר ולסיים במקום ה-9 בליגת המשנה, ובעונה שלאחר מכן עונת 2021/2022 חל כבר שיפור של ממש בביצועיה של הקבוצה, הקבוצה סיימה במקום השני בליגה, מקום המזכה בהעפלה לפרימיירה ליגה, הליגה פורטוגלית הבכירה, בעונת 2022/2023 לראשונה מזה 83 שנה.

## סגל הקבוצה
מעודכן ל-4 במרץ 2026 

 (בהשאלה מהלאס ורונה)
 (בהשאלה מספורטינג בראגה)
 
 (בהשאלה ממכבי חיפה)

 (בהשאלה מליל)

 (בהשאלה משאביש)
 

 

## קישורים חיצוניים

* 

## הערות שוליים

קטגוריה:קבוצות כדורגל שהוקמו ב-1920
קטגוריה:ליסבון: ספורט
קטגוריה:קבוצות כדורגל פורטוגזיות
ראימונד אנדז'ייצ'ק

**ראימונד טומאש אנדז'ייצ'ק** (בפולנית: **Rajmund Tomasz Andrzejczak**; נולד ב-29 בדצמבר 1967) הוא גנרל פולני בדימוס, אשר שימש כראש המטה הכללי של הכוחות המזוינים של פולין בין השנים 2018-2023.

## ביוגרפיה
אנדז'ייצ'ק נולד בשווידניצה ב-29 בדצמבר 1967. ב-1987 הוא התגייס לצבא פולין וב-1991 סיים ללמוד באקדמיה לכוחות השריון בפוזנן. לאחר מכן למד באקדמיית ההגנה הצ'כית עד 2001. בין השנים 2003–2005 הוא שימש כמפקד גדוד השריון ה-1 באוז'יש, ולאחר מכן שימש כמפקד הכוח הפולני באונדו"ף. בין השנים 2008–2009, הוא היה סגן מפקד בריגדת הפרשים המשוריינת ה-34 בז'אגאן, ולאחר מכן שימש כמפקד כוח המשימה העיט הלבן באפגניסטן. ב-9 באוגוסט 2011 הוא הועלה לדרגת גנרל בריגדי. בין השנים 2012–2014 הוא היה מפקד הבריגדה הממוכנת 17 במיידזיז'ץ' . בסתיו 2014 הוא הפך לסגן המפקד וראש המטה של הדיוויזיה הממוכנת ה-12 בשצ'צ'ין. ב-3 במאי 2016 הוא הפך להיות מפקד הדיוויזיה. ב-11 באוגוסט של אותה שנה הוא הועלה לדרגת גנרל דיוויזי. ב-29 ביוני 2018 הוא הועלה לדרגת גנרל ברוני. ב-8 ביולי הוא מונה לראש המטה הכללי. ב-7 בנובמבר 2019 הוא הועלה לדרגת גנרל. ב-25 ביוני 2021 נוספה קדנציה נוספת לכהונה שלו. למרות זאת, ב-10 באוקטובר 2023 הוא בחר לעזוב את הצבא.

## קישורים חיצוניים

* 
* ראימונד אנדז'ייצ'ק באתר ממשלת פולין

קטגוריה:מפקדי צבאות סדירים בעת החדשה: אישים
קטגוריה:גנרלים פולנים
קטגוריה:מסדר כוכב רומניה
קטגוריה:מעוטרי כוכב הארד
קטגוריה:פולנים שנולדו ב-1967
כמה אהבה (שיר)

"**כמה אהבה**" הוא סינגל שהוקלט על ידי הזמר הישראלי קובי פרץ. הוא יצא לאור בשנת 2008, על ידי חברת התקליטים הליקון, כסינגל מוביל של האלבום "כמה אהבה".

## רקע
השיר מבטא תחושות עמוקות של אהבה וגעגועים מצד הדובר כלפי בחירת לבו. מילותיו הראשונות של "כמה אהבה" מבטאות את הרגש המהותי שמחבר את הדובר אליה – רגש שמתחיל מלבה של האישה ומגיע ישירות אל לבו. מבט האישה מרגש אותו, והוא מבטיח לה שיאהב אותה עד כאב. המשורר רוצה לראות אותה מאושרת וצוחקת, לא תמימה ולא בוכה.

בבית הבא השיר מדבר על הכוח של דמותה, אותה הוא מדמיין בציורי הכוכבים וברחש הגלים, שנשארים נצחיים כמו אהבתו כלפיה. הוא מרגיש שהיופיה בולטים תמיד, בין אם היא בוכה או שמחה, ומבקש להנציח אותה ברגעים המאושרים והעוצמתיים שלה. השיר מדגיש את העוצמה הפנימית שיש לה ואת ההערכה הרבה שלו ליופי הפנימי והחיצוני שלה.

## הצלחה מסחרית
ב-24 באפריל 2008 נכנס השיר למצעד הפזמונים של רשת ג' במקום ה-14. ב-5 ביוני עלה למקום הרביעי - המקום הגבוה ביותר בו דורג במצעד. ב-31 ביולי, לאחר 12 שבועות רצופים, יצא השיר מהמצעד. במצעד הפזמונים העברי השנתי ה'תשס"ח הגיע "כמה אהבה" למקום ה-23.

## מיקומי שיא

## גרסתם של שירי מימון ושמעון בוסקילה

בשנת 2010 ייסדו שירי מימון ושמעון בוסקילה צמד מוזיקלי חדש. הסינגל הראשון שלהם פורסם בינואר 2010, "גשם שיבוא", והגיע למקום השלישי במצעד הפזמונים של רשת ג'. ב-29 באוגוסט יצאה גרסתם ל"שיר תקווה" כסינגל שני. ב-3 באפריל 2011 יצאה גרסתם ל"עד סוף העולם" כסינגל מסחרי. ב-1 באוגוסט הוציאו סינגל מקורי בשם "ימים מאושרים". שירם הבא היה "כמה אהבה". הוא נכלל באלבום ההופעה של השניים, "המופע המשותף".

### הצלחה מסחרית
במצעד ההשמעות של רדיו אמצע הדרך הגיע השיר למקום השמיני.

### מיקומי שיא

## קישורים חיצוניים

## הערות שוליים

קטגוריה:שירי 2008
קטגוריה:סינגלים מ-2008
קטגוריה:שירי קובי פרץ
קטגוריה:שירי שירי מימון
קטגוריה:שירי שמעון בוסקילה
קטגוריה:דואטים
קטגוריה:שירים בעברית
קטגוריה:שירי אהבה בעברית
קטגוריה:סינגלים בהוצאת הליקון
קטגוריה:סינגלים בהוצאת עננה
כתוב בשמיים

"**כתוב בשמיים**" הוא אלבום האולפן התשיעי של הזמר הישראלי קובי פרץ. את האלבום הוציאה בשנת 2012 לאור חברת התקליטים הליקון. באלבום נכללו את השירים "בלילות" "ישראל" ו"בא לי טוב", טריו עם סאבלימינל ואבי מסיקה. תוך חודשיים האלבום הגיע למעמד אלבום זהב על מכירות 20,000 עותקים.

## רשימת רצועות

## הערות שוליים

## קישורים חיצוניים

קטגוריה:אלבומי קובי פרץ
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת הליקון
האחת של חיי

**האחת של חיי** הוא סינגל שהוקלט על ידי הזמר הישראלי קובי פרץ. הוא יצא לאור בשנת 2009 כסינגל בלבד, ורק לאחר שלוש שנים נכלל באלבום *[[כתוב בשמיים]]*.

## רקע וכתיבה
השיר נכתב על ידי איתי זילברשטיין והופק על ידי שי ראובני. הווידאו קליפ הרשמי של השיר פורסם ב-30 בספטמבר 2009. נכון ליולי 2022 עומד מונה הצפיות של הקליפ על למעלה ממיליון צפיות.

## הצלחה מסחרית
ב-18 ביוני 2009 נכנס השיר למצעד הפזמונים של רשת ג' במקום השישי. ב-9 ביולי עלה למקום השלישי - המיקום הגבוה ביותר בו דורג. ב-17 בספטמבר, לאחר 12 שבועות רצופים, יצא השיר מהמצעד. במצעד הפזמונים העברי השנתי ה'תשס"ט הגיע "האחת של חיי" למקום ה-12. הוא גם דורג במקום ה-23 במצעד השנתי של גלגלצ.

## מיקומי שיא

## הערות שוליים

קטגוריה:שירי קובי פרץ
קטגוריה:שירים בעברית
קטגוריה:שירים שהופקו על ידי שי ראובני
קטגוריה:סינגלים בהוצאת הליקון
סה לה וי

"**סה לה וי**" הוא אלבום האולפן העשירי של הזמר הישראלי קובי פרץ. את האלבום הוציאה בשנת 2015 לאור חברת התקליטים הליקון. באלבום נכללו את השירים "סה לה וי" "לילה במועדן" ו"אהבנו". תוך חודשיים האלבום הגיע למעמד אלבום פלטינה כפולה על מכירות 60,000 עותקים.

## רשימת רצועות

## הערות שוליים

## קישורים חיצוניים

קטגוריה:אלבומי קובי פרץ
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת הליקון
כמה אהבה (אלבום של קובי פרץ)

"**כמה אהבה**" הוא אלבום האולפן השמיני של הזמר הישראלי קובי פרץ. את האלבום הוציאה בשנת 2008 לאור חברת התקליטים הליקון. שיר הנושא של האלבום, "כמה אהבה", זכה להצלחה גבוהה בישראל. ב-24 באפריל 2008 נכנס השיר למצעד הפזמונים של רשת ג' במקום ה-14. ב-5 ביוני עלה למקום הרביעי - המקום הגבוה ביותר בו דורג במצעד. ב-31 ביולי, לאחר 12 שבועות רצופים, יצא השיר מהמצעד. במצעד הפזמונים העברי השנתי ה'תשס"ח הגיע "כמה אהבה" למקום ה-23. האלבום אף קיבל מעמד פלטינה לאחר שנמכר בלמעלה מחמישים אלף עותקים ברחבי ישראל.

## רשימת רצועות

## הערות שוליים

## קישורים חיצוניים

קטגוריה:אלבומי קובי פרץ
קטגוריה:אלבומים בעברית
קטגוריה:אלבומי פלטינה בישראל
קטגוריה:אלבומי חברת הליקון
אוד רוגר אנוקסן

**אוד רוגר אנוקסן** (בנורווגית: **Odd Roger Enoksen**; נולד ב-25 בספטמבר 1954) הוא פוליטיקאי נורווגי ממפלגת המרכז אשר שימש כשר הרשויות המקומיות וכסגן ראש הממשלה בין השנים 1999–2000, כשר הנפט והאנרגיה בין השנים 2005–2007, וכשר ההגנה בין 2021–2022.

## ביוגרפיה
אנוקסן נולד ב-25 בספטמבר 1954 בכפר איי שבמחוז נורלנד. הוא עבד כחקלאי וניהל עסק למוצרי כבול, לפני שב-1989 הצטרף למפלגת המרכז ונבחר כסגנו של נציג מחוז נורלנד לסטורטינג. ב-1993 הוא נבחר בעצמו לסטורטינג מטעם המחוז. ב-1997 הוא מונה לסגן מנהיג מפלגת המרכז, וב-1999 הפך למנהיג המפלגה והוביל אותה להצטרפות לממשלתו של קייל מאגנה בונדוויק. במסגרת חלוקת התפקידים קיבל אנוקסן את תיק שר הרשויות המקומיות ואת תפקיד סגן ראש הממשלה. אנוקסן החזיק בשני התפקידים עד התפזרות הממשלה במרץ 2000. ב-2003 הוא הוחלף בתפקיד מנהיג המפלגה בידי אסלוג האגה.

ב-2005 הצטרפה מפלגת המרכז ל"ממשלה האדומה-ירוקה" בראשות ינס סטולטנברג. במסגרת חלוקת התיקים קיבל אנוקסן את תפקיד שר הנפט והאנרגיה. הוא החזיק בתפקיד עד ספטמבר 2007 אז הודיע על פסק זמן מהחיים הפוליטיים בנימוק שהוא מעוניין להקדיש זמן למשפחתו.

ב-14 באוקטובר 2021 מונה אנוקסן לשר ההגנה בממשלתה של ארנה סולברג. בעקבות הפלישה הרוסית לאוקראינה, הודיע אנוקסן כי ארצו תספק לצבא האוקראיני קסדות ואפודי מגן. כמו כן הודיע כי נורווגיה תציב חיילים בליטא כדי למנוע את התרחבות המלחמה.

בתחילת אפריל של אותה שנה, הילדה לנגאלי, לשעבר סגנית מנהיגת מפלגת המרכז, הגישה תלונה רשמית נגד אנוקסן בטענה שהוא נגע בה בצורה בלתי הולמת 20 שנה קודם לכן. אנוקסן טען שהוא אינו זוכר את המקרה, אולם התנצל בפני לנגאלי. כעבור כמה ימים הגיעה תלונה מאישה נוספת, שנותרה אנונימית, שטענה ליחס דומה מצד אנוקסן בתקופה בה זה שימש כשר הנפט והאנרגיה. ב-9 באפריל הגיש אנוקסן את התפטרותו לראש הממשלה.

## קישורים חיצוניים

## הערות שוליים

קטגוריה:פוליטיקאים נורווגים
קטגוריה:שרי הגנה
קטגוריה:שרי ממשלת נורווגיה
קטגוריה:נורווגים שנולדו ב-1954
פרנק באקה-ינסן

**פרנק באקה-ינסן** (בנורווגית: **Frank Bakke-Jensen**; נולד ב-8 במרץ 1965) הוא פוליטיקאי נורווגי מהמפלגה השמרנית אשר שימש כשר לשיתוף פעולה נורדי (בין 2016-2018), כשר לענייני אירופה (בין 2016-2017) וכשר ההגנה (בין 2017-2021).

## ביוגרפיה
הקריירה הפוליטית של באקה-ינסן החלה בשנת 2007 כאשר התמודד על ראשות עיריית באטספורד מטעם המפלגה השמרנית. למרות שמפלגת הלייבור זכתה ב-54% מהקולות, לאחר הבחירות רבים מנציגי הלייבור במועצת העיר התמרדו ולא הגיעו להצבעה על בחירת ראש העיר, וכך הפך באקה-ינסן לראש העיר. הוא כיהן בתפקיד עד 2009.

ב-20 בדצמבר 2016 מונה באקה-ינסן לשר לענייני אירופה ולשר לשיתוף פעולה נורדי בממשלתה של ארנה סולברג. ב-2017 העבירה סולברג את התיק לשיתוף פעולה נורדי מידיו של באקה-ינסן לידיה של מריט ברגר רוסלנד, אולם העבירה לידי באקה-ינסן את תפקיד שר ההגנה. תקופתו כשר ההגנה זכתה לביקורת שלילית רבה בעקבות פרשת טביעתה של ספינת הצי HNoMS Helge Ingstad. באפריל 2020 הוא הודיע כי לא יתמודד ברשימת המפלגה השמרנית בבחירות הבאות. לאחר התפרקות ממשלת סולברג ב-2021 הוא פרש מהחיים הפוליטיים.

## קישורים חיצוניים

* פרנק באקה-ינסן באתר הסטורטינג

קטגוריה:פוליטיקאים נורווגים
קטגוריה:שרי הגנה
קטגוריה:שרי ממשלת נורווגיה
קטגוריה:נורווגים שנולדו ב-1965
דיאלוג (תוכנה)

תוכנת **דיאלוג תסריט** היא תוכנה ותיקה לכתיבת תסריטים התומכת בכתיבה בשפה העברית. פיתוחה החל ב-1997 ומאז לא עודכנה. היזם ומפתח התוכנה הוא התסריטאי אבי שמש.

תוכנת דיאלוג נועדה לתת מענה לשוק הישראלי, לכתיבה מימין לשמאל ולצורך בפורמט תקני אחיד לתסריט עברי - פורמט התואם לדרישות של קרנות הקולנוע וחברות ההפקה .

התוכנה פועלת כחלק ממעבד התמלילים Word של מיקרוסופט והופכת אותו לתוכנת תסריט בעברית, ערבית ובכל שפה אחרת, ובנוסף מציעה לתסריטאי כלים למעקב וניהול של מבנה התסריט (כותרות סצנה, תקצירים, סיקוונסים ועלילות) ואפשרות להפקת דו"חות.

דיאלוג מציעה המרה של תסריט שלא נכתב באמצעותה לפורמט התסריט התקני, ואפשרות לשמירה של התסריט בפורמט של תוכנת Final Draft הבינלאומית.

## דיאלוג בימוי והפקה
בשנת 2018 הושקה הרחבה של דיאלוג, המותקנת כתוכנה נפרדת - **דיאלוג בימוי והפקה** - ומיועדת לשוק המקצועי של הפקות טלוויזיה וקולנוע ישראליות וכוללת בין היתר ממשק לתוכנת Movie Magic ותוכנות אחרות לצורך ייבוא נתוני ההפקה.

בנוסף לאפשרות עריכה וארגון של כל תסריטי הפרקים, גרסת ההפקה מציעה כלים לבמאים ועוזרי במאי ליצירת הדו"חות הנדרשים בהפקות (קולשיטים - דף תכנון ליום צילום, סיידים - מסמך ובו סינון של סצנות לימי צילום) וכן דו"חות מפולחים של סצנות, שחקנים, ימי צילום, לוקיישנים ודמויות.

התוכנה עובדת על מכשירים מודרניים באמצעות אמולציה לתוכנות MS-DOS המבוססת על DOSBox.

## קישורים חיצוניים
* אתר תוכנת דיאלוג תסריט
* 
* מידע על גרסה 5 של דיאלוג, באתר איגוד התסריטאים, 26 במאי 2020

## הערות שוליים

2022 07
קטגוריה:תוכנות שהושקו ב-1997
קטגוריה:תסריט
רחל דייטש

**רחל דייטש** (נכתב לעיתים: דויטש; 1868–1965), המכונה גם "רוחל דה-בובה", הייתה המיילדת המדופלמת הראשונה ביישוב העברי. היא פעלה כיובל שנים בצפת וסביבותיה ויילדה כ-50 אלף תינוקות.

## ביוגרפיה
רחל דייטש נולדה בצפת והתייתמה מהוריה בגיל צעיר. היא גדלה אצל סבה, הרב שמואל הלר, רבה של צפת. דייטש נישאה בגיל 17 ליצחק, אברך בן 19, ולזוג נולדו שבעה ילדים. לאחר שבעלה חלה ורותק למיטתו, החליטה דייטש, בעצת סבה, לצאת לחוץ לארץ כדי ללמוד מקצוע. הסב הפקיד בידי נכדתו מכתב המלצה המיועד לבנימין זאב הרצל. בשנת 1898 הגיעה דייטש לווינה, יחד עם שניים מילדיה. היא פגשה את הרצל שהציע לה ללמוד מיילדות בצורה מקצועית, על מנת שתוכל לעבוד במושבות בארץ ישראל. דייטש נועצה גם באדמו"ר מוויז'ניץ, שנתן לה את ברכתו והחלה בלימודים, שהוצאותיהם מומנו על ידי הרצל.

עם תום לימודיה בבית הספר למיילדות בווינה, אותם סיימה בהצטיינות, שבה דייטש לארץ ישראל ועבדה כמיילדת במושבות. לאחר מכן שבה לצפת, שם עבדה כחמישים שנה. היא פרשה מעבודתה בגיל 86 ועזבה את צפת למשך שנה, על מנת לנוח מקריאות הלילה. בגיל 92 נכחה בפעם האחרונה בלידה, כאשר נולד נינה רפי בן-גור.

על פי ההערכות, דייטש יילדה במהלך שנות עבודתה כ-50 אלף תינוקות.

דייטש הלכה לעולמה בשנת 1965 ונקברה בבית העלמין העתיק של צפת. המצבה של קברה עוצבה בדומה לקבר רחל בבית לחם.

עיריית צפת הנציחה את זכרה בשלט על גבי ביתה של דייטש בעיר העתיקה.

## לקריאה נוספת
* נסים לוי, פרקים בתולדות הרפואה בארץ ישראל 1799–1948, הוצאת הקיבוץ המאוחד, 1998, עמ' 301–302

## קישורים חיצוניים

* על ידעני צפת ורוקחיה, חדשות, 25 באוקטובר 1993 (מוזכרת שם כ"רחל דויטש")

## הערות שוליים

קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:יהודים הקבורים בבית הקברות בצפת
קטגוריה:מיילדות ישראליות
קטגוריה:ילידות 1868
קטגוריה:ישראלים שנולדו ב-1868
קטגוריה:ישראליות שנפטרו ב-1965
קטגוריה:ישראלים שנפטרו ב-1965
ביורן ארילד גראם

**ביורן ארילד גראם** (בנורווגית: **Bjørn Arild Gram**; נולד ב-25 בספטמבר 1954) הוא פוליטיקאי נורווגי ממפלגת המרכז אשר משמש כשר ההגנה החל מ-12 באפריל 2022.

## ביוגרפיה
גראם נולד בסטיינקייר ב-25 בספטמבר 1954. הוא שרת במשמר הגבול הנורווגי ולאחר מכן במשמר המולדת הנורווגי. לאחר מכן למד במכללה האוניברסיטאית צפון טרנדלג ובאוניברסיטת בודו. ב-1991 הוא נבחר לחבר במועצת עיר הולדתו, והחזיק במושב זה עד שנת 2000. ב-1993 הוא נבחר כסגנו של נציג מחוז צפון טרנדלג לסטורטינג והחזיק בתפקיד עד 1997. ב-1995 הוא נבחר במקביל למועצת מחוז צפון טרנדלג, והחזיק בתפקיד עד 2019. בין השנים 1996–1998 עמד בראש תנועת הנוער של מפלגת המרכז. ב-2005 הוא מונה למזכיר המדינה במשרד האוצר. ב-2007 הוא נבחר לראש עיריית סטיינקייר וכיהן בתפקיד עד 2020. באותה שנה הוא נבחר ליו"ר מועצת הרשויות המקומיות והאזוריות בנורווגיה.

ב-14 באוקטובר 2021 מונה גראם לשר הרשויות המקומיות. בתפקידו זה הוא בלט במדיניותו למנוע איחודים של מחוזות שונים. ב-12 באפריל 2022 הוא נקרא להחליף את אוד רוגר אנוקסן בתפקיד שר ההגנה, לאחר שזה האחרון נאלץ לפרוש בעקבות האשמה בהטרדות מיניות. זמן קצר לאחר כניסתו לתפקיד, הוא הודיע שנורווגיה תתרום טילים ישנים שאינם עוד בשימוש בצבא הנורווגי, עבור צבא אוקראינה הנלחם ברוסים. ב-8 ביוני הוא הודיע כי נורווגיה תתרום לאוקראינה 22 תותחים מדגם M-109. ב-16 ביוני, בפסגת שרי ההגנה האירופיים בבריסל, הצהיר גראם כי הוא אינו שולל אפשרות שחיילים אוקראינים יתאמנו על אדמת נורווגיה.

## קישורים חיצוניים

## הערות שוליים

קטגוריה:פוליטיקאים נורווגים
קטגוריה:שרי הגנה
קטגוריה:שרי ממשלת נורווגיה
קטגוריה:נורווגים שנולדו ב-1954
פצ'ה קוצ'ה

[שמאל|ממוזער|333x333 פיקסלים| מרצה בערב פצ'ה קוצ'ה ב[קלוז'-נאפוקה, רומניה]]
**פצ'ה קוצ'ה** (ביפנית: ぺちゃくちゃ, "בלה בלה") היא טכניקת מסירה וסטוריטלינג בה מציג דובר 20 שקופיות המועברות באופן אוטומטי כל 20 שניות, המסתכמות באורך כולל של 6 דקות ו-40 שניות. סביב טכניקה זו מבוסס אירוע תרבות בשם "PechaKutcha Night" ("ערב פצ'ה קוצ'ה") בו מתאספים יוצרים מאסכולות שונות להציג את עבודותיהם או חוויותיהם מול קהל חי.

הפורמט הוצג לראשונה בטוקיו בפברואר 2003 על ידי זוג האדריכלים אסטריד קליין ומארק דיתם "מתוך רצון למצוא דרך בה אדריכלים יוכלו להציג את יצירותיהם בכ-5 דקות". בשנת 2004, מספר ערים באירופה החלו לארח אירועי פצ'ה קוצ'ה מקומיים, ובמרוצת השנים נוספו מאות ערים נוספות לרשימה. נכון לשנת 2022, נערכים יותר מ-1,200 אירועי פצ'ה קוצ'ה שנתיים ברחבי העולם.

## האירוע
ערבי פצ'ה קוצ'ה כוללים בין 8 ל-14 הרצאות מאת מגוון יוצרים בתחומי העיצוב, אדריכלות, צילום, קולנוע, אמנות, מוזיקה ושירה, ואף חוקרים אקדמיים. המציגים משתפים את הקהל ביצירות שיצרו ובתהליך העבודה עליהן, ולפעמים בחוויותיהם, במסעותיהם או בתחביביהם. למרות שרוב הדוברים נדבקים לטכניקה המקורית, בחלק מהאירועים מופיעים יוצרי קולנוע או וידאו ארט המציגים סרטונים ארוכים, או להקות המנצלות את הזמן להופעה חיה. עם זאת, על כל המציגים לעמוד במגבלת הזמן המקורית של 6:40 דקות.

### בישראל
האירוע הובא לתל אביב בשנת 2007 ומתקיים בה כל שנה. אוצרי ומנחי האירוע הם ענת ספרן ואיתי מאוטנר. במהלך השנים הרצו באירוע עידן אלתרמן, ערוץ הכיבוד, אייל שני, אתגר קרת, שלומי שבן, יוני בלוך, ויקטוריה חנה, אורן עילם, וקרולינה.

מאז 2017, האירוע התל אביבי נחשב לערב הפצ'ה קוצ'ה הגדול בעולם.

## ראו גם
* נאום מעלית

## קישורים חיצוניים
* 

* האתר הרשמי של PechaKucha
* 
## הערות שוליים

קטגוריה:יפן: המצאות
קטגוריה:מצגת
קטגוריה:תל אביב-יפו: אירועי תרבות
כך שחררתי את ירושלים

"**כך שיחררתי את ירושלים**" (משועתק: "**כָּךְ שִּׁיחרָרְתִּי אֶת־ יְרוּשָּׁלָיִמְּ**") הוא אלבום הסולו הראשון של יענקל'ה רוטבליט שיצא לאור בנובמבר 1978. האלבום עוסק, בין היתר, בחוויותיו של רוטבליט במלחמת ששת הימים, בה הוא לחם כמפקד מחלקה בגדוד 163 של החטיבה הירושלמית; במהלך הקרבות נפצע רוטבליט קשה מהפגזת כוחות צה"ל, ידו ניזוקה והוא איבד רגל. בשיר "במקום חוברת לזכרו" מתוך האלבום הוא מתאר כך: "מצחיק לחשוב, הייתי מפקד מחלקה / אל תשאלו אותי מה עלה בחלקה. / בבית עלמין צבאי, מספר, גוש וחלקה, / תביא את הבקבוק לכאן, הכוס שלי ריקה".

האלבום מאופיין בכתיבה ביקורתית על תוצאות המלחמה ועל המצב הפוליטי-חברתי בישראל. כשיצא האלבום הוא לא הצליח מבחינה מסחרית, אך עם השנים קיבל הכרה כאלבום פורץ דרך. בראיון לעיתון "nrg" סיפר רוטבליט:

בשנת 2017 התקיים במועדון הירושלמי הצוללת הצהובה מופע מחווה לאלבום בהפקתו של האמן הירושלמי שאנן סטריט. האלבום בוצע במלואו במופע, בנוסף למבחר שירים שכתב רוטבליט לאמנים אחרים. במופע השתתפו גבע אלון, עלמה זהר (בתה של אורנה זהר, אשתו השנייה של רוטבליט), מיכאל גריילסאמר, לירון עמרם, אלרן דקל (מלהקת פאנקנשטיין), פלא אוזן, שאנן סטריט, להקת Dirty Fly ואף רוטבליט עצמו.

בשנת 2021, במסגרת האלבום "שרים רוטבליט", ביצע דן תורן גרסת כיסוי לשיר "במקום חוברת לזכרו".

## רשימת רצועות

## קרדיטים
* מיקי גבריאלוב - עיבוד, גיטרה, גיטרת בס, קולות רקע
* יצחק קלפטר - גיטרה חשמלית
* דני פאר - פסנתר, רודס
* טוני בראוור - כינור
* איקי לוי - תופים, קונגאס
* תובל פטר - אקורדיון
* יגאל קראוס - גיטרת בס
* מוטי דיכנה - גיטרת בס
* מאיר פניגשטיין - תופים
* אריק לביא, דודו אלהרר ודני ליטני - זמרים אורחים ("שיר לשלום מס' 2")
* דני סנדרסון - גיטרה חשמלית ("שיר לשלום מס' 2")
הללויה:
* אצ'ה בר - גיטרות, עיבוד והפקה
* אורן פריד - תופים
* דפני וי - קולות

הוקלט באולפני טררם, ירושלים

## קישורים חיצוניים
* 
* כך שחררתי את ירושלים- האלבום המלא

## הערות שוליים

קטגוריה:אלבומי קונספט
קטגוריה:אלבומים בעברית
קטגוריה:אלבומי בלוז
קטגוריה:אלבומים שהוקלטו באולפני טריטון
מונסו-לה-מין

**מונסו-לה-מין** (בצרפתית: **Montceau-les-Mines**) היא קומונה בחבל בורגון-פראנש-קונטה, צרפת.

## היסטוריה
העיר נמצאת באזור בו התגלה פחם במהלך המאה ה-16. בעקבות גילוי הפחם הוקמו באזור מכרות ובסביבתם התפתחו כפרים. להוצאת פחם מהאזור נבנתה תעלת מים שקשרה את האזור עם מספר נהרות. העיירה הוקמה באופן רשמי בשנת 1856 על בסיס מספר כפרים. בהקמתה היא כללה 1300 תושבים. בשנת 1857 ראש העיר קידם הקמת בית חולים, כנסייה בניין דואר ובשנת 1876 הסתיימה בניית בניין העירייה. מספר תושבים גדל בהתמדה והגיע לרמה של כ-30 אלף. אמנם לאחר מלחמת העולם הראשונה היקף כריית פחם באזור החל לרדת. בשנת 1965 המכרות סיפקו כ-2.5 מיליון טון אך כבר בשנת 1985 המכרות יצרו פחות ממיליון טון פחם. המכרות החלו להיסגר ובשנת 1992 נסגר המכרה האחרון. בהתאם לכך מספר תושבי היישוב פחת וכיום מתגוררים ביישוב כ-17 אלף תושבים בלבד. רמת אבטלה בעיירה היא כ-21% ועסקים רבים נסגרו.

בשנות ה-60 בעיר הייתה קבוצת כדורסל נשים שזכתה פעמיים באליפות צרפת.

במהלך מלחמת העולם השנייה אנדרה פרודון פעל בעיר להצלת היהודים וקיבל הכרה על פעילות תוך הענקת תואר חסיד אומות העולם. העיירה הייתה מרכז חשוב של רזיסטנס ובשנת 1946 ליישוב הוענקה מדליית הרזיסטנס.

## קישורים חיצוניים

* 

* 
* נתוני אקלים

## הערות שוליים

קטגוריה:בורגון-פראנש-קונטה
קטגוריה:צרפת: ערים
קטגוריה:מעוטרי מדליית הרזיסטנס
לואיס גאבלו קונחו

**לואיס גאבלו קונחו חימנס** (; נולד ב-1 בינואר 1960) הוא כדורגלן עבר קוסטה ריקאי ששיחק בעמדת השוער.

קונחו שיחק לאורך הקריירה בעיקר במולדתו, אך שיחק במשך שלוש עונות באלבסטה הספרדית. לזכותו 29 הופעות במדי נבחרת קוסטה ריקה, והוא זכור בעיקר ממונדיאל 1990, בו היה לאחד מהשוערים המצטיינים בטורניר.

## קריירת משחק
קונחו, יליד סן רמון שבמחוז אלחואלה, החל את הקריירה הבוגרת בקבוצת רמוננסה מעיר הולדתו, ששיחקה בליגה הבכירה. את הופעת הבכורה שלו בליגה ערך ב-27 בנובמבר 1981, במשחק מול ארדיאנו. קונחו שיחק בקבוצה במשך שמונה שנים, ואף רשם נתון יוצא דופן לשוער, כאשר כבש חמישה שערי ליגה עבור רמוננסה.

לקראת עונת  עבר לקרטחינס, ולאחר עונה אחת בקבוצה וקמפיין הירואי במונדיאל 1990, חתם בשורות אלבסטה מליגת המשנה הספרדית. תחת המאמן בניטו פלורו ערך קונחו 36 הופעות ליגה, בהן ספג 28 שערים בלבד, וסייע לקבוצתו להעפיל לראשונה בתולדותיה ללה ליגה. קונחו היה לשוער הראשון אי פעם הלובש את מדי אלבסטה בליגה הבכירה, כאשר פתח בהרכב בהפסדה של אלבסטה 2–0 לאוססונה במחזור הפתיחה של העונה ב-1 בספטמבר 1991. עד לתום העונה ערך 33 הופעות ליגה, וסייע לקבוצתו לסיים במקום השביעי והמפתיע.

קונחו בן ה-32 פרש ממשחק פעיל בתום העונה, ולא שיחק בעונת , אך בסיומה חזר מפרישה לקדנציה שנייה באלבסטה. הוא פתח בהרכב ב-12 המשחקים הראשונים של העונה, אך לאחריהם איבד את מקומו בהרכב. הוא סיים את דרכו בקבוצה בסיום העונה עם 81 הופעות בסך הכול במדי המועדון.

לאחר שסיים את דרכו באלבסטה, פרש קונחו ממשחק בפעם השנייה, בגיל 34, ולא שיחק בעונת . עם זאת, הוא שוב חזר מפרישה ושב לקוסטה ריקה, שם שיחק בעונת  בארדיאנו ועונה לאחר מכן בקבוצת נעוריו רמוננסה, בטרם פרש סופית ממשחק בגיל 37.

### נבחרת קוסטה ריקה
קונחו ערך את הופעת הבכורה שלו במדי נבחרת קוסטה ריקה בשנת 1987, במשחק ידידות מול . הוא היה שותף לזכייתה של קוסטה ריטה באליפות CONCACAF, ששימשה אז כבית מוקדמות מונדיאל 1990, ובכך העפיל עם נבחרתו בפעם הראשונה בתולדותיה לטורניר הגביע העולמי.

קונחו זומן על ידי המאמן בורה מילוטינוביץ' לסגל הנבחרת למונדיאל 1990, שם זכה להכרה עולמית. קוסטה ריקה, שנחשבה לאחת הנבחרות החלשות בטורניר, הפתיעה את  עם ניצחון 1–0, רשמה הפסד מינימלי של 1–0 ל החזקה, וגברה 2–1 על  כדי להעפיל לשמינית הגמר. קונחו הפגין יכולת גבוהה עם שתי ספיגות בלבד בשלושה משחקים והצלות רבות ומרשימות, אך החמיץ את שמינית הגמר עקב פציעה וראה את נבחרתו מודחת עם תבוסת 4–1 ל. על אף ההדחה, זכה קונחו (בצוותא עם סרחיו גויקוצ'אה מ) בכפפת הזהב, הניתנת לשוער המצטיין בטורניר.

קונחו סיים את דרכו בנבחרת לאחר טורניר גביע הזהב 1991, בו שימש כשוער ראשון וסייע לנבחרתו לסיים במקום הרביעי. בסך הכול ערך 29 הופעות במדי הנבחרת.

לאחר שפרש ממשחק פעיל, החל קונחו לעבוד בהתאחדות הקוסטה ריקאית כמאמן שוערים, שהיה אחראי בעיקר לדור הצעיר של השוערים הבינלאומיים במדינה.

## קישורים חיצוניים

קטגוריה:כדורגלנים קוסטה ריקאים
קטגוריה:שוערי כדורגל קוסטה ריקאים
קטגוריה:כדורגלני קרטחינס
קטגוריה:כדורגלני אלבסטה
קטגוריה:כדורגלני ארדיאנו
קטגוריה:כדורגלני נבחרת קוסטה ריקה
קטגוריה:כדורגלני מונדיאל 1990
קטגוריה:כדורגלני גביע הזהב 1991
קטגוריה:ילידי 1960
מלחמת מלך ערד

**מלחמת מלך עֲרָד** היא אירוע מקראי שהתרחש בשנת הארבעים ליציאת בני ישראל מארץ מצרים.

## המלחמה
### רקע
עם ישראל מתקרב במסעו אל ארץ ישראל, מלך ערד שהייתה בדרום ארץ כנען שומע על כך, מחליט להילחם בישראל ומגיע אליו דרך האתרים. אונקלוס והתרגום הירושלמי תרגמו את דרך האתרים כ"אורח מאלליא" - דרך התרים (המרגלים). כלומר, באותה דרך בה נשלחו המרגלים לארץ.

במלחמה הראשונה מלך ערד מצליח לשבות שבי מישראל. המדרש מספר שבעקבות התקיפה חזרו עם ישראל לאחור שבע מסעות.

### המלחמה
בעקבות תקיפת מלך ערד וניצחונו, עם ישראל פונה לקב"ה ומתפלל אליו לניצחון על הכנעני. העם נודר שאם ינצחו יחרימו את כל ערי האויב. במלחמה, עם ישראל מנצח ומחרים את הערים כפי שנדר. לאחר הניצחון קראו לערים שהחרימו - "חרמה".

נחלקו המפרשים בזהות העיר ערד והעם שישב בה: מדרש תנחומא והרמב"ן מזהים את ערד בדרום ארץ כנען והיא עיר של עמלקים, על פי עדות המרגלים - . אמנם, בכיבושי יהושע מוזכרת העיר ערד כעיר שנלחמו בה ובספר שופטים מסופר על בני הקיני שהתיישבו במדבר יהודה אשר בנגב ערד, ושם הכו שבטי יהודה ושמעון את העיר צפת וקראו לעיר "חרמה". ומפרש הרמב"ן ש"חרמה" הוא המקום בו ניצחו עם ישראל את העמלקים והוא לא היה בעיר ערד אלא בשטח מקומי בשטחי ערד ואילו הניצחונות ביהושע ושופטים היו בערים. הרמב"ן מבסס הנחה זו על לשון הפסוק בבמדבר -  למול לשון הפסוק בשופטים - .

בפירוש דעת מקרא הביאו עוד שני הסברים אפשריים:

# העיר ערד במלחמת מלך ערד היא "ערד יריחו" ואילו העיר ערד בספר שופטים היא "ערד רבת". שתי הערים מוזכרות בכיבושיו של שישק מלך מצרים.
# הניצחון של עם ישראל היה זמני ועד הכניסה לארץ העיר חזרה ויושבה והיה צורך לכובשה בשנית.
ממוזער|תל מלחתא
חז"ל פירשו - . כלומר, העיר ערד הייתה בדרום עבר הירדן המזרחי וזו בעצם מלחמת סיחון.

באבן עזרא מובא פירוש (בלשון "רבים כתבו") שאת הפרשה הזו יהושע כתב לאחר שכבש את ערד. כלומר, עם ישראל כבש והחרים את ערי ערד רק אחרי הכניסה לארץ. כך גם נראה מדברי הספורנו שכותב שבתחילה רק נדרו להחרים כאשר יכנסו לארץ, ואכן קיימו זאת בתחילת ספר שופטים.

כיום ישנם חוקרים המזהים את ערד שבפרשתנו עם אתר בשם 'תל מלחתא' שנמצא כ4 קילומטרים מתל ערד. הממצאים באתר זה, בניגוד לאלו שנמצאו בתל ערד, מתוארכים לתקופת הנדודים במדבר וכיבוש הארץ.

## קישורים חיצוניים
* תעלומת מלחמת מלך ערד באתר תנ"ך הרצוג.

## הערות שוליים

קטגוריה:סיפורי התנ"ך
קטגוריה:פרשת חקת
קטגוריה:פרשת מסעי
קטגוריה:אישים בתנ"ך ששמם אינו מצוין
ג'וש סגארה

**ג'וש סגארה** (באנגלית: **Josh Segarra**; נולד ב-3 ביוני 1986) הוא שחקן קולנוע, טלוויזיה ותיאטרון אמריקאי.

## ביוגרפיה
סגארה נולד ב-3 ביוני 1986 בלונגווד, פלורידה. הוא ממוצא פורטוריקני, והוא דובר ספרדית. הוא למד לשיר בכנסיית הפנטקוסטלית שלו אבל שאף להיות מתאבק מקצועי. סגארה הוא בוגר בית הספר לאמנויות טיש של אוניברסיטת ניו יורק.

## קריירה
בין השנים 2009–2011, סגארה גילם את התפקיד הראשי של הקטור רואיז בסדרת הטלוויזיה "The Electric Company". לאחר מכן הוא לוהק לתפקיד של מיק במחזמר "Lysistrata Jones". במאי 2012, סגארה לוהק לתפקיד במחזמר באוף-ברודוויי של "Dogfight", עיבוד מוזיקלי לסרט באותו שם, עם לחן ומילים מאת פאסק ופול על פי ספר מאת פיטר דוצ'ן. המחזמר הוצג לראשונה בתיאטרון טוני סיזר ב-16 ביולי 2012.

שנתיים לאחר מכן, הוא החל לשחק בעונה הראשונה של סדרת הטלוויזיה הקומית "*Sirens*", לאחר מכן לוהק סגארה לתפקיד חוזר בסדרת הדרמה "שיקגו PD". הוא הופיע גם בסרט הקומדיה של איימי שומר "אסון מהלך" משנת 2015. סגארה שיחק את תפקידו של אמיליו אסטפן במחזמר "On Your Feet!", שהוצג לראשונה בתיאטרון המרקיז בברודוויי ב-5 בנובמבר 2015. הופעתו האחרונה הייתה ב-10 ביולי 2016. לאחר הופעתו האחרונה בסדרת הטלוויזיה "שיקגו PD" הייתה במאי 2016, סגארה לוהק לצוות השחקנית בסדרת גיבורי העל "החץ" בעונתה החמישית, שם הוא גילם את אדריאן צ'ייס. לאחר מכן הוא חזר לשחק בתפקיד אורח במהלך העונות השישית והשמינית של הסדרה.

בשנת 2019 החל לשחק בתפקיד חוזר בסדרת הטלוויזיה "The Other Two", סדרה קומית מאת קומדי סנטרל. בדצמבר הוא חזר לשחק בקומדיית המצבים "המודיס". הוא גם כיכב בסדרה הקומית של נטפליקס "או. ג'יי והמלכה" לצד רופול, שהוקרנה לראשונה ב-10 בינואר 2020. באותה שנה, הופיע כסוכן מיוחד במהלך העונה השלישית של סדרת דרמת הפשע "FBI" וכיכב ככומר בסרט המוזיקלי "Christmas on the Square". סגארה לוהק לתפקיד טדי ווקר בפיילוט הקומדיה הקרוב "Night School", המבוסס על הסרט מ-2018 בעל אותו השם.

בשנת 2022 הוא גילם את דמותו של אוגוסטוס "פאג" פוגליזה בסדרת גיבורי העל "שי-האלק: עורכת דין בשירות החוק" של דיסני+. ביוני 2022 לוהק סגארה לתפקיד בסרט "צעקה 6", אשר יצא לאקרנים במהלך 2023.

## חיים אישיים
ב-17 באוקטובר 2014 הוא נישא לברייס רייס. בנם הבכור נולד ב-30 בספטמבר 2016, ולאחר מכן נולד בנם השני, ב-8 בינואר 2020. הוא ואשתו שניהם חובבי ספורט.

## פילמוגרפיה
### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים ממוצא פוארטו ריקני
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים שנולדו ב-1986
משה סולומון

הרב **משה סולומון** (נולד בי"ח בטבת ה'תשל"ה, 1 בינואר 1975) הוא חבר כנסת מטעם מפלגת הציונות הדתית. לשעבר סגן יושב ראש הכנסת ה-25 ו הקים וניהל את עמותת 'הנני' לקהילות משימתיות של יוצאי אתיופיה ואת תוכנית צוערים לשלטון המקומי.

## ביוגרפיה
סולומון נולד בשנת 1975 בעיר שירה שבמדינת תיגראי האתיופית כבן השמיני משנים עשר ילדיהם של סוחר השומשום זללאו ואסגדץ' (בהמשך שמעון ואסנת) טסמה. בהיותו כבן שש החלה משפחתו במסע רגלי לח'רטום בירת סודאן, במטרה לעלות לארץ ישראל. בעת שהותו בסודן נאלץ לעבוד בעבודות דחק לפרנסת המשפחה, בהן צחצוח נעליים ורוכלות זעירה. לאחר שלוש שנים, ב־1983, הצליחה המשפחה ליצור קשר עם סוכני המוסד ולעלות לארץ. עם הגעתם לארץ שוכנו באור עקיבא ובהמשך עברו לאשקלון. בשנות התיכון למד בישיבה התיכונית נווה הרצוג שבמושב ניר גלים.

סלומון למד בישיבת ההסדר הר עציון והתנדב לשירות מלא בגדוד 890 של חטיבת הצנחנים, בה יצא לקצונה. בהמשך שימש סמג"ד בגדוד המילואים 7491 של חטיבת הגולן, ולאחר מכן קודם למפקד גדוד חילוץ במילואים בפיקוד העורף בדרגת סגן אלוף. בהמשך הוסמך לרבנות, למד תואר ראשון בחינוך ובלימודי ארץ ישראל במכללה האקדמית הרצוג ותואר שני ביהדות בקריה האקדמית אונו.

סלומון הדריך במשך שלוש שנים חוגי סיירות בחברה להגנת הטבע, לאחר מכן ניהל את מחלקת המעורבות החברתית של תנועת הנוער בני עקיבא ובהמשך ניהל את אגף ההגשמה בתנועה. ב־2004 ייסד את עמותת 'הנני' לקהילות משימתיות של יוצאי אתיופיה, במסגרתה פעל להקמת שישה עשר גרעינים קהילתיים ברחבי הארץ והיה ממקימי מועצת הקהילות והקבוצות המשימתיות בישראל. במקביל, הוא רב קהילה אתיופית, דירקטור בכפר הנוער קריית יערים, חבר בוועדה המייעצת לנציבות שוויון הזדמנויות בעבודה במשרד הכלכלה והתעשייה, ובעבר ניהל את תוכנית צוערים לשלטון המקומי (במסגרת תוכנית עתידים) ואת התוכנית להכשרת מנהיגות מצטיינת בחינוך באוניברסיטה העברית.

בשנת 2012 זכה בפרס זוסמן-ג'וינט על פעלו החברתי והקהילתי.

בשנת 2015, לקראת הבחירות לכנסת העשרים, התמודד סלומון בבחירות מקדימות במפלגת הבית היהודי וזכה למקום 11 מ־54 המתמודדים, שדורג 18 ברשימה הסופית לאחר שריוני היו"ר, אך לבסוף זכתה המפלגה ב־8 מנדטים. בשנת 2022, לקראת הבחירות לכנסת העשרים וחמש, הוא התמודד בבחירות המקדימות במפלגת הציונות הדתית והגיע למקום השביעי, שלאחר איחוד עם מפלגות עוצמה יהודית ונעם דורג לבסוף במקום 14 ברשימה הסופית. ונכנס לכנסת כשהמפלגה זכתה ב־14 מנדטים.

בכנסת ה-25 הוא מכהן, בין היתר, כסגן יושב ראש הכנסת, וכחבר בוועדת הכספים.

במלחמת חרבות ברזל, שפרצה בעקבות טבח שבעה באוקטובר, התגייס סולומון לשירות מילואים.

## חיים אישיים
נשוי לרמה (נכון ל-2024, מורה וסגנית מנהל בבית ספר), אותה הכיר ביישוב בו למד בישיבה – אלון שבות.

לזוג שישה ילדים. עד בחירתו לחבר הכנסת, התגוררו בקריית גת ותקופה קצרה לאחר שנבחר, עברו להתגורר בכרמי קטיף שבחבל לכיש.

## קישורים חיצוניים

* 
* משה סולומון, באתר ערוץ הכנסת
* 

## הערות שוליים

קטגוריה:פוליטיקאים ישראלים
קטגוריה:בוגרי ישיבות בני עקיבא
קטגוריה:בוגרי ישיבת הר עציון
קטגוריה:בוגרי המכללה האקדמית הרצוג
קטגוריה:בוגרי הקריה האקדמית אונו
קטגוריה:חברי הכנסת העשרים וחמש
קטגוריה:סגני יושב ראש הכנסת בכנסת העשרים וחמש
קטגוריה:רבנים חברי הכנסת
קטגוריה:ציונות דתית: חברי כנסת
קטגוריה:קריית גת: חברי הכנסת
קטגוריה:סגני-אלופים בצה"ל
קטגוריה:מפקדי גדודים בצה"ל
קטגוריה:חיילי צה"ל במלחמת חרבות ברזל
קטגוריה:רבני הציונות הדתית בישראל
קטגוריה:מועצה אזורית לכיש: אישים
קטגוריה:ישראלים ילידי אתיופיה
קטגוריה:עולים בשנות ה-1980
קטגוריה:ישראלים שנולדו ב-1975
לאסלו ויידה (תסריטאי)

**לאסלו ויידה**, (במקור **ליפוט וייס**, מחוץ להונגריה לדיסלאוס ויידה, בהונגרית: **Vajda László**; אגר, 19 באוגוסט 1877 – בודפשט, 8 במרץ 1933) היה סופר, תסריטאי, עיתונאי, במאי תיאטרון יהודי-הונגרי. בנו לאסלו ויידה היה במאי קולנוע, עורך, תסריטאי. אחיינו אנדור וידור היה צלם ועורך. אחותו פירושקה ויידה הייתה שחקנית.

## ביוגרפיה
ליפוט וייס נולד במשפחה יהודית כבנם של יעקב וייס ושל פאני אייזנקראוט. הוא החל את הקריירה שלו כשחקן באזורים הכפריים עם קלמן מזאי, ולאחר מכן היה העורך של כתבי העת "העיתון העולמי של טולנאי" (Tolnai Világlapja) ושל "תיאטרון וחיים" (Színház és Élét). בספטמבר 1908 התקבל לעבודה כבמאי התיאטרון ההונגרי, ובפברואר 1913 הפך לבמאי הראשי שם, ומשנת 1920 הפך למנהל האמנותי. ב-1922 עזב את התיאטרון ויצא לחו"ל, שם החל לביים סרטים. במהלך מלחמת העולם הראשונה עבד גם כדרמטורג במפעל הסרטים של קורווין ושם למד את המקצוע. בין 1922 לבין 1933 חי בווינה ובברלין, אך עבד גם כבמאי קולנוע בלונדון. הוא חזר להונגריה רק כמה שבועות לפני מותו. בימיו האחרונים טופל במחלקה הפנימית של בית החולים היהודי. מותו נגרם מהתקף לב.

הוא הובא למנוחות בבית הקברות היהודי ברחוב קוזמה. את טקס ההלוויה הוביל הרב הראשי של בודה ארנולד קיש. אשתו הייתה לאורה וייס, לה נישא ב-14 בדצמבר 1904 בבודפשט.

## יצירותיו
### מחזותיו
* שחקנים - סצנות מחייו של שחקן (ב-3 מערכות, בכורה: 1904, תיאטרון הקומדיה של בודפשט)
* רסקולניקוב - (מבוסס על הרומן של דוסטויבסקי, עם טמאש מוי, בכורה: 1904, תיאטרון הם-ויגאופרה)
* פרח נהר הטיסה - (אופרטה, 3 מערכות, מחבר שותף: אישטוואן ברודי, מוזיקה הלחן על ידי: אלדאר רני, בכורה: 1915, תיאטרון קיראי)
* קלמן הסתת - (3 מערכות, מחבר שותף: אאורל קרפטי, בכורה: 1917, התיאטרון הלאומי)
* חלום של נערה - (אופרטה, 3 מערכות, מחברים שותפים: אישטוואן ברודי ושאנדור סלאטינאי, בכורה: 1925, תיאטרון העיר)
* מיאמי - (אופרטה, 3 מערכות, מחבר שותף: אישטוואן ברודי, מוזיקה על ידי: ויקטור יעקובי, בכורה: תיאטרון האופרטה של בודפשט)
* גשם - (דרמה, מבוססת על סיפורו של פול מוהם, בכורה: 1925)

### תרגומיו
* טולסטוי : המת החי (4 מערכות, מחזה)
* גבריאלה זפולסקה: מצודת ורשה (דרמה)
* גבריאלה זפולסקה: הצארביץ' (דרמה)

### תסריטיו
ויידה כתב למעלה מ-60 תסריטים לסרטים כמה שפות (הונגרית, גרמנית, אנגלית):



## לקריאה נוספת
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
* Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. IV. kötet (Rabatinszky Mária – Zwischenakt). Budapest: Az Országos Színészegyesület és Nyugdíjintézete. 1931. (לקסיקון התיאטרון ההונגרי: האנציקלופדיה של התיאטרון והספרות הדרמטית ההונגרית. עורך אלדאר שופפלין. קֶשֶׁת. בודפשט: איגוד השחקנים הלאומי ומכון הפנסיה. 1931)
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון הונגרי לאמנות הבמה)
* ביוגרפיה לאסלו ויידה (hangosfilm.hu)

## קישורים חיצוניים

## הערות שוליים

קטגוריה:סופרים יהודים הונגרים
קטגוריה:תסריטאי קולנוע יהודים הונגרים
קטגוריה:מחזאים יהודים הונגרים
קטגוריה:מתרגמים יהודים הונגרים
קטגוריה:משפחת ויידה
קטגוריה:אגר (עיר): אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1877
קטגוריה:הונגרים שנפטרו ב-1933
מרידה (דמות דיסני)

**מרידה** (באנגלית: **Merida**) היא דמות וגיבורה ראשית בסרט ההנפשה הממוחשבת של פיקסאר, "אמיצה" משנת 2012. הדמות נוצרה על ידי הבמאית ברנדה צ'פמן. מרידה במקור מדובבת על ידי השחקנית קלי מקדונלד, ובעברית מדובבת על ידי אילנית גרשון.

מרידה היא נסיכת דיסני האחת עשרה והסקוטית היחידה. היא גם הנסיכה הראשונה הרווקה של דיסני והנסיכה היחידה שנוצרה באולפני פיקסאר.

## פיתוח
מרידה היא פרי מוחה של הבמאית ברנדה צ'פמן. מרידה היא הדמות הראשית הנשית הראשונה שנוצרה באולפני פיקסאר. 

באופן כללי מרידה קיבלה ביקורות טובות, חלקן אמרו שהיא "משב רוח מרענן בקרב הנסיכות, ומתוך תרבות שדיסני עדיין לא חקרה. היא מודל טוב לחיקוי לבנות שרוצות לצאת ולעשות זאת. מרידה היא לא עלמה במצוקה ולא אצילה, היא קרע בין לעשות מה שמצפים ממנה לבין ללכת אחרי לבה. תושבי סקוטלנד צריכים לקבל את מרידה בברכה."

### קונספט וכתיבה
הנסיכה מרידה בת 16. היא בתם של המלך פרגוס והמלכה אלינור, אשר מושלים בממלכה סקוטית. הציפיה המסורתית של המלכה אלינור היא שמרידה תמצא בעל ותהיה נערה מלכותית והולמת, אך היא מתנגשת עם התעקשותה של מרידה, החד-משמעית והפזיזה, שהיא שולטת בגורלה. מרידה מעולה בקליעה למטרה בחץ וקשת והיא אחת מהקשתות הכי מומחיות בממלכה. היא גם מומחית בחניתות, בחרבות וברכיבה מסביב לכפר על הסוס שלה, אנגוס. למרות אישיותה העוצמתית והחזקה, מרידה היא רכת לב, במיוחד כלפי שלושת האחים הקטנים שלה, האריס, יוברט והאמיש. היא לא מפונקת ולמרות המריבות עם אמה היא אוהבת את הוריה.

### דיבוב
מרידה דובבה על ידי השחקנית קלי מקדונלד. מקדונלד נשכרה כדי להחליף את ריס וית'רספון, שהייתה אמורה לדבב את מרידה במקור.

שני השירים בסרט "Touch the Sky" (לגעת בשמים) ו-"Into The Open Air" (אל האוויר הפתוח) בוצעו על ידי ג'ולי פאוליס בתור המחשבות המוזיקליות מחוץ למסך של מרידה.

### אישיות ועיצוב
למרידה יש שיער אדום ארוך מתולתל, עיניים כחולות, עור חיוור וגוף דק. הלבוש שלה הוא שמלה מסורתית בצבע ירוק-אזמרגד כהה, עשויה מצמר עם חריצים אופנתיים לתנועה במהלך ירי בחץ וקשת. כאשר הלורדים מגיעים לטורניר המשחקים, היא לבושה בשמלת משי בצבע טורקיז בסגנון ימי הביניים עם שרוולים ארוכים, עיטורי זהב וחרוזי זהב, יחד עם מצנפת לבנה וכתר על ראשה. היא גם מופיעה עם גלימה שחורה עם אבזם מוזהב. קשתה של מרידה תלויה על גבה, מעל כתפה, עם חצים באשפת עור חומה סביב מותניה. בסצנה האחרונה, מרידה נראית לובשת שמלה כחולה כהה עם דוגמאות בצבע ירוק בהיר.

## הופעות

### אמיצה

### ראלף שובר את האינטרנט
גרסת "מטא" של הדמות מופיעה עם נסיכות דיסני נוספות בסרט ראלף שובר את האינטרנט. לצד נסיכות דיסני אחרות. היא מדברת בשפה הסקוטית, והנסיכות האחרות לא יכולות להבין אותה כי "היא מהסטודיו השני".

### עד עצם היום הזה
דמותה של מרידה הופיעה בסדרה עד עצם היום הזה בפרק השישי של העונה החמישית שם היא גולמה על ידי השחקנית איימי מנסון, בפרק 6 "הדוב והחץ" מרידה מצילה את אחיה בעזרתה של בל. בפרק 9 "מלך הדובים" מרידה מאחדת כוחות עם מולאן ורובי נגד המלך ארתור וזלינה המכשפה המרשעת מן המערב בערב הכתרתה למלכת דנברוך.

### משחקי וידאו
מרידה הופיעה במשחק הוידיאו Temple Run: Brave, ספין-אוף למשחק Temple Run, המשחק יצא שבוע לפני הפצת הסרט. מרידה ואביה המלך פרגוס הם הדמויות היחידות אשר ניתן לשחק בהן. המשחק קיבל ביקורות טובות מהמבקרים.

## קישורים חיצוניים

## הערות שוליים

קטגוריה:דמויות נסיכות דיסני
קטגוריה:דמויות פמיניסטיות בדיוניות
קטגוריה:דמויות קולנועיות
לאהוב אותך

"**לאהוב אותך**" הוא אלבום הבכורה של הזמרת הישראלית אילנה אביטל. את האלבום הוציאה בשנת 1978 לאור חברת התקליטים הד ארצי. בין השירים שנכללו בו ניתן למנות את "אותך", שדורג במקום העשירי במצעד הפזמונים השנתי של רשת ג' (ה'תשל"ז).

## רשימת רצועות

## הערות שוליים

## קישורים חיצוניים

קטגוריה:אלבומי אילנה אביטל
קטגוריה:אלבומים בעברית
קטגוריה:אלבומי חברת הד ארצי
Ilana Vital

***Ilana Vital*** (בעברית: "**אילנה ויטל**"; מוכר גם כ"**שלום חבר**" בצרפת) הוא אלבום האולפן השני של הזמרת הישראלית אילנה אביטל, והאלבום הראשון שלה שמושר בשפה הצרפתית. את האלבום הוציאה בשנת 1981 לאור חברת התקליטים אקסדוס רקורדס. בין השירים שנכללובו ניתן למנות את "Un Jour C'est Gris, Un Jour C'est Bleu", "Souvenir D'Été" ו-"Allelulia". חלקים מן האלבום יצאו בצרפת תחת הכותרת "שלום חבר", ואילו האלבום המלא הופץ בשמו המוכר בקנדה תחת הקטלוג EXO 9001. הסוגות המובילות של *Ilana Vital* הן פופ ושאנסון.

## רשימת רצועות

## הערות שוליים

קטגוריה:אלבומי אילנה אביטל
קטגוריה:אלבומים בצרפתית
קטגוריה:אלבומי חברת הד ארצי
טושה זיידל

**טושה זיידל** (ברוסית: **Тоша Зайдель**; באנגלית: **Toscha Seidel**; 17 בנובמבר 1899 – 15 בנובמבר 1962) היה כנר יהודי-אמריקאי ממוצא רוסי.

## ביוגרפיה
נולד באודסה בשנת למשפחה יהודית. מגיל 7 למד נגינה על כינור. בהמשך נסע ללמוד נגינה בקונסרבטוריון שטרן בברלין, אצל אדולף ברודסקי (תלמידו של יוזף יואכים) ובקונסרבטוריון של סנקט פטרסבורג אצל הכנר ההונגרי לאופולד אאואר ואצל נתן מילשטיין שם סיים את לימודיו בשנת 1912. את הקונצרט הראשון שלו ערך באוסלו בשנת 1915.

הוא ביקר בארצות הברית בשנת 1918, שם ערך את הופעת הבכורה שלו באולם הקונצרטים קרנגי הול. ובשנת 1920 היגר לארצות הברית. הייתה לו תוכנית שבועית ברדיו של CBS בשם The Toscha Seidel Program; במקביל, שימש גם כמנהל המוזיקלי של רשת הרדיו של CBS.

זיידל ניגן בעיקר באולפני סרטי הקולנוע של הוליווד ונחשב כשייך לתור הזהב של הוליווד. בין הסרטים בהם ניגן: אינטרמצו, מסביב לעולם ב-80 יום, והקוסם מארץ עוץ. בחלק מהסרטים גם שיחק ככנר.

לאחר מלחמת העולם השנייה התמנה למורה למוזיקה בקונסרבטוריון למוזיקה בלוס אנג'לס.

לימד את אלברט איינשטיין לנגן בכינור, ובתמורה נתן לו איינשטיין סקיצה של תורת היחסות שלו.

בשנת 1922 כתב ג'ורג' גרשווין שיר עליו ועל חבריו הכנרים הווירטואוזים הרוסים-יהודים בשם "מישה, יאשה, טושה, סשה".

## נגינתו
זיידל נודע בטון שופע ורומנטי והוא ניגן על כינור הסטרדיבריוס של אנטוניו סטרדיווארי, שנקרא "דה וינצ'י" 1714 (וידוע כיום כאקס-זיידל), שאותו רכש בשנת 1924 תמורת 25,000 דולר. זיידל אמר שלא יחליף את הכינור גם תמורת מיליון דולר. בשנת 2022 הוצע הסטרדיבריוס של זיידל בניו יורק ב–20 מיליון דולר ונמכר ב–15 מיליון דולר.

## קישורים חיצוניים

* נגינת הכינור של זיידל בסרט "אינטרמצו"
* הריקוד ההונגרי מס' 5 מאת יוהאן בראהמס
* 

## הערות שוליים

קטגוריה:יהודים שהיגרו מרוסיה לארצות הברית
קטגוריה:כנרים יהודים אמריקאים
קטגוריה:מורים למוזיקה יהודים
קטגוריה:אמריקאים שנולדו ב-1899
קטגוריה:אמריקאים שנפטרו ב-1962
זינוק (אלבום)

"**זינוק**" הוא אלבום האולפן השלישי של הזמרת הישראלית אילנה אביטל. את האלבום הוציאה בדצמבר 1981 לאור חברת התקליטים פונוקול תחת הלייבל Rec-O-Hit. בין השירים שנכללו בו ניתן למנות את "פגישה ראשונה" ואת "שובי לים", שדורגו במקום ה-19 וה-17 במצעד הפזמונים השנתי של רשת ג' לשנים 1979 ו-1980 בהתאמה.

## רשימת רצועות

## הערות שוליים

קטגוריה:אלבומי אילנה אביטל
קטגוריה:אלבומים באנגלית
קטגוריה:אלבומים בעברית
קטגוריה:אלבומים בצרפתית
פגישה ראשונה

**פגישה ראשונה** הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1979, ורק שנתיים לאחר מכן נכלל כסינגל באלבום *[[זינוק (אלבום)|זינוק]]*.

## רקע וכתיבה
השיר נכתב על ידי עמוס קולק והופק על ידי נורית הירש. ל"פגישה ראשונה" לא הופק וידאו קליפ רשמי, אולם ב-29 באוגוסט 2015 עלה אודיו רשמי שלו בערוץ היוטיוב הרשמי של הירש. תחילה כתב קולק את השיר לסרט "אל תשאלי אם אני אוהב", אך בהמשך צירפה אותו אביטל לאלבומה השלישי, *זינוק*.

## הצלחה מסחרית
ב-27 בפברואר 1979 נכנס השיר למצעד הפזמונים השבועי של רשת ג' במקום ה-26. ב-30 במאי עלה למקום השני - המיקום הגבוה ביותר בו דורג במצעד. ב-4 ביולי, לאחר 16 שבועות רצופים, יצא מהדירוג השבועי של תחנת הרדיו. במצעד הפזמונים העברי השנתי ה'תשל"ט הגיע "פגישה ראשונה" למקום ה-19.

## מיקומי שיא

## הערות שוליים

קטגוריה:שירי אילנה אביטל
קטגוריה:שירים בעברית
קטגוריה:סינגלים בהוצאת הד ארצי
עקרה (סרט)

**עקרה** (באנגלית: **Barren**) הוא סרט קולנוע ישראלי שכתב וביים הרב מרדכי ורדי. צילומי הסרט הסתיימו בשנת 2020, והקרנת הבכורה שלו נעשתה בפסטיבל ירושלים לקולנוע בשנת 2022, שם הוא התחרה במשבצת הסרטים העלילתיים הישראליים. זהו סרטו העלילתי הראשון של ורדי, שכבר יצר כמה סרטים תיעודיים. בסרט מככבים מילי עשת ויואב רוטמן.

## עלילת הסרט
פייגי (מילי עשת) ונפתלי (יואב רוטמן), זוג חסידי ברסלב, חיים עם הוריו של נפתלי (אילנית בן יעקב ונבו קמחי) בצפת, הספוגה במיסטיקה יהודית. הם לא מצליחים להביא ילדים. בערב ראש השנה, נפתלי טס לאומן באוקראינה על מנת להתפלל להיריון על קברו של רבי נחמן. בהיעדרו, אב המשפחה מזמין לביתם את רבי אליהו (גיל פרנק), נווד שמציע לפייגי ריפוי באמצעות קול השופר. הוא מנצל את פגיעותה ואונס אותה, תוך שהיא קופאת במקום. בעקבות האונס מתעורר ויכוח הלכתי בשאלה האם אישה חייבת להתנגד פיזית לפגיעה המינית על מנת שתוגדר כנאנסת ולא כבוגדת. היחסים בין בני הזוג מידרדרים, והמשפחה נכנסת לסחרור. הסרט עוקב אחרי בני הזוג שמנסים לשקם את יחסיהם, אחרי מערכות היחסים המשפחתיות הרחבות יותר ואחרי האופן בו מתמודדת הקהילה עם שאלות הקשורות לאונס, קדושה, טומאה וטהרה.

## התסריט
ורדי כתב את התסריט המבוסס על מעשה שאירע במאה התשע עשרה בכפר בהונגריה. המעשה מתואר בשאלה שהופנתה אל הרב יעקב עטלינגר. גם שם בעל עזב את ביתו לרגל עסקיו ואשתו התמימה הכניסה לביתה אדם שהתחזה כאיש קדוש ופרוש מהבלי העולם הזה. לאחר מספר ימים הוא הסביר לאישה שהוא אליהו הנביא והיא, האישה, אמורה ללדת את המשיח אלא שיש "מניעה" בגלל בעלה. כך הוא בא על האישה מספר פעמים והבטיח לה שאם היא לא תפתח קופסה מסוימת בימים הקרובים, היא תראה שם מטמון גדול. משבעלה חזר והיא סיפרה לו על המטמון שבו זכו הוא פתח את הקופסה, אך זו הייתה ריקה. האישה המבוהלת סיפרה לבעלה מה קרה והוא שאל את הרבנים מה לעשות. על פי ההלכה נשואה שנבעלה לזר אסורה על בעלה, אלא אם מדובר באונס בניגוד לרצונה. בפסק דין מורכב התיר הרב עטלינגר את האישה לבעלה. פסק הדין היווה את הבסיס להתיר את הנשים לבעליהן בפרשת עזרא שיינברג.

## צוות השחקנים
*מילי עשת - פייגי
*יואב רוטמן - נפתלי
*אילנית בן יעקב – האימא
*נבו קמחי – האבא
*גולן אזולאי – בעל החנות
*גיל פרנק – רבי אליהו
*מיכאל וייגל - רב ודיין
* רננה רז
* הנרי דוד
* יאנה יוסף
* אפרת בוימולד
* צק ברקמן - רופא

## קישורים חיצוניים

* 
* 
* 
* 

## הערות שוליים

קטגוריה:סרטי 2022
קטגוריה:סרטים ישראליים משנת 2022
א-נסר

**א-נסר א-סעודי** (בערבית: **نادي النصر السعودي**, בתעתיק מדויק: **אלנצר אלסעודי**) הוא מועדון כדורגל סעודי מהעיר ריאד, המשחק בליגת העל הסעודית. הוא אחד המועדונים המצליחים ביותר בערב הסעודית. א-נאסר היא אחת משלוש קבוצות שהשתתפו בכל העונות של ליגת העל הסעודית מאז הקמתה ב-1976.

## היסטוריה
א-נסר הוקמה בשנת 1955 על ידי זייד בין מוטלק אל-ג'עבה אל-דוויש אל-מוטאירי. המועדון פעל כמועדון חובבים עד שנת 1960. בתקופה זו הפך הנסיך עבדולרחמן בן סעוד מונה ליושב ראש א-נסר. א-נסר החלה לשחק בליגה ב'. הם עלו לליגה הראשונה ב-1963. במהלך שנות ה-70 וה-80, המועדון זכה בארבעה תוארי אליפות של ליגת העל הסעודית, שישה גביעי המלך, שלושה גביעי יורש העצר ושלושה גביעי הפדרציה. הצלחת הקבוצה קרתה על ידי שלושת השחקנים שזכו לכינוי "שלישיית הזהב הסעודית" שכללו את מאג'ד עבדאללה, פאהד אל בישי ומוחיסן אל-ג'מען.

בשנות ה-90 זכתה א-נסר בשתי אליפויות נוספות, גביע המלך וגביע הפדרציה. המועדון גם זכה לראשונה להצלחה במספר טורנירים בין-לאומיים, לאחר שזכו בשתי ליגות האלופות של חצי האי ערב, גביע למחזיקות גביע אסיה ובסופר קאפ אסיאתי אחד. כאלופת הסופר קאפ האסייתי, א-נסר ייצגה את קונפדרציית הכדורגל של אסיה בגביע העולם הראשון למועדונים שהתקיים בברזיל בשנת 2000. בתחרות שיחקה א-נסר נגד קורינתיאנס, ריאל מדריד ורג'א קזבלנקה, וסיימה במקום השלישי בבית לאחר הפסד 1–3 לריאל מדריד, הפסד 0–2 לקורינתיאנס, וניצחון 3–4 על רג'א קזבלנקה.

לאחר פרישת שלישיית הזהב, א-נסר חוותה מספר כישלונות ולא הצליחה לרשום הישגים משמעותיים. בעונת 2006/2007 ניצלה הקבוצה מירידת ליגה רק במחזור האחרון של העונה, מה שגרם להנהלת המועדון להתחיל תוכנית ארוכת טווח לשיקום המועדון.

לאחר שדרוג משמעותי של הסגל, א-נסר הצליחה לחזור ולזכות בגביע הפדרציה ב-2008 כשגברה על היריבה העירונית, אל הילאל. המועדון סיים במקום השלישי בעונת 2009/2010, והבטיח השתתפות בליגת האלופות של אסיה לעונה הבאה.

בעונת 2013/2014, א-נסר הצליחה שוב לזכות באליפות הליגה וגם בגביע, וזכתה בדאבל, גם בגביע הליגה וגם בגביע יורש העצר. לאחר מכן, הקבוצה העפילה לליגת האלופות האסיאתית 2015. בעונה שלאחר מכן הצליחה הקבוצה לשמור על התואר כשזכתה שוב באליפות, הגיע לגמר גביע המלך, והעפילה לחצי גמר גביע יורש העצר. בעונת 2018/2019 זכתה א-נסר באליפות נוספת. העפילה לחצי גמר גביע המלך ולרבע גמר ליגת האלופות של אסיה.

גם ב-2019 וגם ב-2020, זכתה א-נסר בסופר קאפ הסעודי, הראשונים בתולדות המועדון.

בסוף שנת 2022, חתם השחקן הפורטוגלי כריסטיאנו רונאלדו על חוזה לשנתיים עם הקבוצה. החוזה, שהסתכם בכ-200 מיליון יורו בשנה, הוערך כחוזה היקר ביותר בהיסטוריה של הכדורגל.

## סגל נוכחי
;נכון ל-16 באוגוסט 2025

## תארים
**אליפות [[ליגת העל הסעודית]]**: (9):
* 1974/1975, 1979/1980, 1980/1981, 1988/1989, 1993/1994, 1994/1995, 2013/2014, 2018/2019
**[[גביע המלך הסעודי]]** (6):
* 1974, 1976, 1981, 1986, 1987, 1990

**[[גביע יורש העצר הסעודי]]** (3):
* 1972/1973, 1973/1974, 2013/2014

**[[הסופר קאפ הסעודי]]**:
* 2019, 2020

**[[גביע אסיה למחזיקות גביע]]**:
* 1997/1998

'''הסופר קאפ האסייתי''':
* 1998

**[[גביע האלופות למועדונים ערבים]]**
* 2023

## קישורים חיצוניים

* 

* 

## הערות שוליים

קטגוריה:קבוצות כדורגל סעודיות
קטגוריה:ריאד: מועדוני כדורגל
קטגוריה:קבוצות כדורגל שהוקמו ב-1955
קטגוריה:א-נסר (כדורגל)